
SOLICITARE OFERTĂ DE PRET 

În vederea achiziţionării prin procedura proprie - procedura aplicabila in cazul serviciilor sociale si al altor servicii specifice incluse in Anexa 2 a Legii 98/2016, vă solicităm ca până la data de 21.02.2025  inclusiv, să ne transmiteţi oferta de preţ (lei fără TVA) pentru următoarele servicii :

	Lot 1 Examen psihologic – psihologia muncii:

	Poz. 
	Denumire 
Cerințe minime
	Cant. / Nr. persoane

	1
	Examen psihologic pentru personalul din cadrul Universitatii “Alexandru Ioan Cuza” din Iasi , pentru Gradinita Universitatii (10 persoane ), Liceul Universitatii (10 persoane), Scoala Primara Alexandru Ioan Cuza Iasi (9 persoane)

Psihologia muncii și organizațională, psiholog clinician, minim treapta SPECIALIST
	29



Valoare estimată a achiziției: 1160 lei (TVA = 0, întrucât serviciile medicale care fac obiectul prezentei proceduri sunt scutite de TVA, conform art 292 alin 1 lit a din Codul fiscal)
Sursa de finanțare – venituri proprii
Coduri CPV : 85121270-6 Servicii de psihiatrie sau psihologie

Durata contractului: de la data semnării acestuia de către ambele părți până la finalul anului 2025.

Oferta de preț în lei fără TVA trebuie să includă toate cheltuielile ocazionate de prestarea serviciilor care fac obiectul prezentei achizitii. 
Menționați cota de TVA aferentă serviciilor ofertate. 
Preturile unitare menționate în oferta financiară sunt ferme pe toată perioada contractului și nu vor putea fi modificate nici in perioada de prelungire a contractului.
Ofertantul va preciza in cadrul ofertei ca ísi mentine pretul pe intreaga perioada de derulare a contractului.

Odată cu oferta, ofertantul va depune următoarele documente:
- copie după atestatul profesional pentru serviciile de psihologie, respectiv dovada pentru specialitatile: psihologia muncii și organizațională, precum si psihologia clinică;
- ofertantul va face dovada deținerii atestării profesionale la nivelul/treapta de psiholog specialist sau la un nivel/treaptă profesională superioară;
- declarație pe propria răspundere privind experiența totală a personalului care va realiza serviciile, precum și experiența pe următoarele specializări:  psihologia muncii și organizațională, psihologia clinică
-declarație pe propria răspundere că va păstra confidențialitatea informațiilor cu caracter personal, inclusiv informații sensibile cu caracter personal, că nu le va comunica terților și nu le va utiliza în alte scopuri, conform GDPR. 


Modalitatea de derulare a contractului:
- examenul psihologic se va realiza în punctele de lucru din cadrul Universitatii Al. I. Cuza;
- consiliere gratuită ori de câte ori va fi necesar pe parcursul derulării contractului, la solicitarea beneficiarului;
-tabelelele nominale cu salariații care trebuie evaluați vor fi puse la dispoziția ofertantului câștigător cu aproximativ 14 zile anterior efectuării examenului psihologic;
-rezultatele se predau cabinetului de medicina muncii al Universității, în dublu exemplar, cu opis de documente, în baza unui proces verbal de predare-primire ce va conține și confirmarea prin semnatură a prezenței salariaților la evaluare;
- rezultatele testărilor psihologice pe punctele de lucru vor fi explicate într-un scurt raport în care se va interpreta concluzia evaluării și se vor face recomandări privind necesitate de investigații suplimentare. 

Oferta trebuie sa fie valabilă minim 30 zile de la data limita de depunere a ofertelor. Se va specifica obligatoriu valabilitatea ofertei.

Criteriul de atribuire: cel mai bun raport calitate - preț. Atribuirea se va face la valoarea totala a ofertei.

În vederea obţinerii celui mai bun raport calitate-preţ, s-a luat în calcul o pondere de 80% a ofertei financiare, denumită „preţul ofertei” şi 20% factorul de evaluare „experiența profesionala de specialitate a persoanelor care vor presta serviciile”. Astfel, autoritatea contractantă va acorda un punctaj maximum de 20 de puncte ofertei care include o experiență profesionala de specialitate a persoanelor care vor presta serviciile mai mare sau egală de 60 de luni în specializările: psihologia muncii și organizațională, psihologia clinică. (experiența pe specializări se cumulează).

Se aplică următorul algoritm de calcul al punctajului:
	Criterii
	Pondere

	1.Preţul ofertei – punctajul ofertei financiare se calculează conform formulei :
P=(Preţ minim /Po) x 80, unde :
- P – punctajul obţinut pentru componenta financiară
- Po – preţul ofertei  
- Preţul minim – reprezintă oferta financiară cu cel mai mic preţ ofertat

	80% 

	Descriere: 
Pentru factorul de evaluare „preţul ofertei”, punctajul se acordă astfel:
a) Pentru cel mai mic preţ se acordă maximum de puncte, respectiv 80
b) Pentru alt preţ decât cel prevăzut la lit. a) punctajul se acordă conform formulei 
      P=(preţ minim /Po) x 80, unde Po este preţul ofertei respective

	2. Experiența profesionala de specialitate a persoanelor care vor presta serviciile. 
Se va avea în vedere experiența profesionala de specialitate a persoanelor care vor presta serviciile în următoarele specializări: psihologia muncii și organizațională, psihologia clinică (experiența pe specializări se cumulează);
Punctajul pentru experienta profesionala de specialitate a persoanelor care vor presta serviciile se calculează conform formulei:
E=(Eo/60) x 20, unde:
-E – punctajul obţinut pentru experiența profesionala de specialitate a persoanelor care vor presta serviciile
-Eo – experiența profesionala de specialitate a persoanelor care vor presta serviciile exprimată în luni. 
Pentru orice perioadă de experiență profesionala de specialitate ofertată mai mare sau egală de 60 de luni în specializările: psihologia muncii și organizațională, psihologia clinică se acordă 20 puncte (experiența pe specializări se cumulează).
Experiență profesionala de specialitate a persoanelor care vor presta serviciile în cel puțin una din următoarele specializări: psihologia muncii și organizațională, psihologia clinică: minimum 36 luni.
	20% 

	Descriere: 
Pentru factorul de evaluare „experiența profesionala de specialitate a persoanelor care vor presta serviciile” punctajul se acordă astfel:
a) Punctajul maxim de 20 de puncte se acordă pentru orice experiență profesionala de specialitate a persoanelor care vor presta serviciile mai mare sau egală de 60 de luni.
b) Pentru alta experiență decât cea prevăzute la lit.a) punctajul se acordă conform formulei  E=(Eo/60) x 20
	

	Formula de calcul pentru punctajul total : P(t)= P+E
Unde: P(t) reprezintă punctajul total
            P – punctajul obţinut pentru componenta financiară
            E – punctajul obţinut pentru experiența profesionala de specialitate a persoanei care va presta serviciile. 
Oferta câştigătoare va fi desemnată oferta ce întruneşte punctajul cel mai mare după aplicarea formulei de calcul.



	În conformitate cu prevederile Legii 139/2022, contractantul are obligația de a emite facturi electronice și de a le transmite Autorității Contractante prin sistemul national privind facture electronica RO e-factura. 
Termenul de plată este:
a) 30 de zile calendaristice de la data la care factura electronica este disponibila spre descarcare de către Autoritatea Contractanta, din sistemul RO e-factura, daca receptia este anterioara acestei date, inclusive cod cpv 85121270-6 ;
b) 30 de zile calendaristice de la data receptiei daca factura electronica este disponibila spre descarcare de către Autoritatea Contractanta din sistemul RO e-factura, la data receptiei ori anterior acestei date, inclusive cod CPV 85121270-6 ;
	
Prin depunerea ofertei, ofertantul își exprimă implicit acceptul său asupra condițiilor de valabilitate a ofertei, asupra termenului de plată și asupra modalității de derulare a contractului.

	Vă solicităm să transmiteți oferta, prin e-mail pe adresa: otilia.filimon@uaic.ro sau la Registratura Universității Alexandru Ioan Cuza din Iași, B-dul Carol I nr. 11 (program de lucru de luni până vineri, între orele 08.00-16.00).


	Director Achiziții Publice și Urmărire Contracte,
Ing. Gabriela ALEXOAEI



Întocmit,
Ec. Otilia Filimon


	ADRESA: Iaşi, Bd.Carol I, nr.11, Corpul J
TEL: 0232201139
EMAIL: otilia.filimon@uaic.ro
	Cod fiscal: 4701126

